***Elizabeth*** είναι βρετανική βιογραφική ταινία παραγωγής 1998 σε σκηνοθεσία Σεκάρ Καπούρ, σενάριο του Μάικλ Χιρστ και πρωταγωνιστούν οι Κέιτ Μπλάνσετ στον ομώνυμο ρόλο, Τζέφρεϊ Ρας, Κρίστοφερ Έκλεστον, Τζόζεφ Φάινς, Ρίτσαρντ Ατένμπορο και Τζον Γκίλγκουντ.

Η ταινία αφηγείται την ιστορία της νεαρής Ελίζαμπεθ να ανεβαίνει στο θρόνο μετά το θάνατο της ετεροθαλούς αδελφής της Μαρίας Α', η οποία την κρατούσε φυλακισμένη. Η βασιλεία της υπό το χωρισμένο στα δύο και χρεοκοπημένο Βασίλειο θεωρείται αδύναμη και απειλείται από τη Γαλλία και την Ισπανία. Για τη μελλοντική σταθερότητα και ασφάλεια του στέμματος, παροτρύνεται από τον σύμβουλό της Γουίλιαμ Σέσιλ να παντρευτεί τον Φίλιππο Β' της Ισπανίας ή τον Ερρίκο Γ΄ της Γαλλίας. Η Ελίζαμπεθ αντίθετα, ερωτεύεται τον εντελώς ακατάλληλο Ρόμπερτ Ντάντλι.

Η *Ελίζαμπεθ* έφερε στο προσκήνιο την Αυστραλέζα ηθοποιό Μπλάνσετ. Για την ερμηνεία της κέρδισε πολλά βραβεία και η ταινία απέσπασε 7 υποψηφιότητες για Όσκαρ, ανάμεσά τους για Καλύτερη Ταινία και Α' Γυναικείου Ρόλου, κερδίζοντας το Όσκαρ Μακιγιάζ.

Το 2007 ακολούθησε μια συνέχεια με τίτλο *Elizabeth: Η Χρυσή Εποχή* (Elizabeth: The Golden Age) με την Μπλάνσετ να επαναλαμβάνει το ρόλο της και τον Καπούρ να σκηνοθετεί.

Πλοκή
-----

Το 1558 η Ρωμαιοκαθολική Μαρία Α΄ της Αγγλίας πεθαίνει από καρκίνο στη μήτρα, αφήνοντας την Προτεστάντισσα ετεροθαλή αδελφή της Ελίζαμπεθ ως βασίλισσα. Η Ελίζαμπεθ ήταν φυλακισμένη για την υποτιθέμενη συνωμοσία να δολοφονήσει τη Μαρία, αλλά πλέον οι κατηγορίες έχουν αποσυρθεί εξαιτίας της στέψης της. Η ταινία δείχνει την Ελίζαμπεθ να περιτριγυρίζεται από γαμπρούς μετά από παρότρυνση του Γουίλιαμ Σέσιλ, 1ος Βαρώνος του Μπέργκλεϊ, να παντρευτεί διότι μια τέτοια κίνηση θα ασφάλιζε το θρόνο της. Η Ελίζαμπεθ όμως διατηρεί μυστική σχέση με τον αγαπημένο της Ρόμπερτ Ντάντλεϊ. Η σχέση όμως δεν είναι μυστική από τον Σέσιλ, ο οποίος της κάνει ξεκάθαρο ότι μια μονάρχης δεν έχει ιδιωτική ζωή.

Η Ελίζαμπεθ αντιμετωπίζει διάφορες απειλές κατά τη βασιλεία της, συμπεριλαμβανομένης του Δούκα του Νόρφολκ, Καθολικού ξαδέρφου της που συνωμοτεί για τη δολοφονία της και της βασίλισσα της Σκωτίας Μαρία του Γκιζ, η οποία συμμάχησε με τη Γαλλία για να επιτεθεί στην Αγγλία. Στο τέλος της ταινίας, ο Νόρφολκ εκτελείται για τη συνωμοσία του με τη Μαρία του Γκιζ και η ίδια δολοφονείται από το σύμβουλο της Ελίζαμπεθ, Φράνσις Γουόλσινγκχαμ.

Η Ελίζαμπεθ εξορίζει τον Ντάντλι από τα ιδιαίτερά της όταν ανακαλύπτει ότι είναι παντρεμένος και από τότε η Βασίλισσα εγκαταλείπει τις ερωτικές σχέσεις καθώς θεωρεί ότι τέτοιου είδους σχέσεις δίνει μεγάλη δύναμη σε έναν άνδρα. Έτσι γίνεται πιο σκληρή και δογματική. Η συμπεριφορά της γίνεται αδίστακτη καθώς δίνει εντολή να εκτελεστούν όλοι όσοι θεωρούνται επικίνδυνοι για το θρόνο της και παίρνει σαν το δεξί της χέρι τον Γουόλσινγκχαμ, ο οποίος δεν διστάζει να βασανίσει και να σκοτώσει με τα ίδια του τα χέρια.

Αυτή είναι μια μεγάλη αλλαγή από την καλόκαρδη και ρομαντική Ελίζαμπεθ των πρώτων χρόνων. Αλλά αν παρέμενε έτσι θα ήταν αδύνατο να κρατήσει το θρόνο της και να παραμείνει βασίλισσα. Η ταινία τελειώνει με την Ελίζαμπεθ να παίρνει τον τίτλο της "Παρθένου Βασίλισσας" και να οδηγεί την Αγγλία στην Χρυσή Εποχή.

Ηθοποιοί και Χαρακτήρες
-----------------------

* Κέιτ Μπλάνσετ στο ρόλο της *Ελισάβετ Α' της Αγγλίας*
* Τζέφρεϊ Ρας στο ρόλο του *Φράνσις Γουόλσινγκχαμ*
* Κρίστοφερ Έκλεστον στο ρόλο του *Τόμας Χάουαρντ, 4ου Δούκα του Νόρφολκ*
* Τζόζεφ Φάινς στο ρόλο του *Ρόμπερτ Ντάντλεϊ, 1ος Κόμης του Λέστερ*
* Κάθι Μπερκ στο ρόλο της *Μαρίας Α΄*
* Τζορτζ Γιασούμι στο ρόλο του *Φιλίππου Β΄*
* Έμιλυ Μόρτιμερ στο ρόλο της *Κατ Άσλεϊ*
* Έντουαρντ Χαρτγουίκ στο ρόλο του *Χένρι ΦιτζΆλαν*
* Ντάνιελ Κρεγκ στο ρόλο του *Τζον Μπάλαρντ*
* Τζέμις Φρέιν στo ρόλο του *Αλβάρο ντε λα Κουάδρα*
* Κέλι ΜακΝτόναλντ στο ρόλο της *Ίζαμπελ Νόλις*
* Ρίτσαρντ Ατένμπορο στο ρόλο του *Ουίλιαμ Σέσιλ*
* Τζον Γκίλγκουντ στο ρόλο του *Πάπα*
* Φανί Αρντάν στο ρόλο της *Μαρίας του Γκιζ*
* Βενσάν Κασέλ στο ρόλο του *Ερρίκου Γ΄*

Box office
----------

Με προϋπολογισμό 30.000.000, το *Ελίζαμπεθ* έκανε άνοιγμα τριημέρου στη 16η θέση με 1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 30 εκατομμύρια δολάρια ενώ στον υπόλοιπο κόσμο συγκέντρωσε 52 εκατομμύρια δολάρια. Παγκοσμίως απέφερε 82,1 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Ταινία |  | υποψηφιότητα |
| Α' Γυναικείου Ρόλου | Κέιτ Μπλάνσετ | υποψηφιότητα |
| Καλλιτεχνική Διεύθυνση | Τζον Μάιρ & Πίτερ Χόουιτ | υποψηφιότητα |
| Φωτογραφία | Ρεμί Αντεφαρασίν | υποψηφιότητα |
| Κοστούμια | Αλεξάντρα Μπερν | υποψηφιότητα |
| Μουσική | Ντέιβιντ Χιρσφέλντερ | υποψηφιότητα |
| Μακιγιάζ | Τζένι Σίρκορ | νίκη |
|
| Χρυσές Σφαίρες | Καλύτερη Ταινία - Δράμα |  | υποψηφιότητα |
| Σκηνοθεσία | Σεκάρ Καπούρ | υποψηφιότητα |
| Α' Γυναικείου Ρόλου - Δράμα | Κέιτ Μπλάνσετ | νίκη |
|
| Screen Actors Guild Awards | Καλύτερη Γυναικεία Ερμηνεία σε Πρωταγωνιστικό Ρόλο | Κέιτ Μπλάνσετ | υποψηφιότητα |
| BAFTA | Καλύτερη Ταινία |  | υποψηφιότητα |
| Καλύτερη Βρετανική Ταινία |  | νίκη |
| Σκηνοθεσία | Σεκάρ Καπούρ | υποψηφιότητα |
| Πρωτότυπο Σενάριο | Μάικλ Χιρστ | υποψηφιότητα |
| Α' Γυναικείου Ρόλου | Κέιτ Μπλάνσετ | νίκη |
| Β' Ανδρικού | Τζέφρεϊ Ρας | νίκη |
| Καλλιτεχνική Διεύθυνση | Τζον Μάιρ | υποψηφιότητα |
| Φωτογραφία | Ρεμί Αντεφαρασίν | νίκη |
| Σχεδιασμός Κοσοτυμιών | Αλεξάντρα Μπερν | υποψηφιότητα |
| Μουσική | Ντέιβιντ Χιρσφέλντερ | νίκη |
| Μακιγιάζ & Κομμώσεις | Τζένι Σίρκορ | νίκη |
| Μοντάζ | Τζιλ Μπίλκοκ | υποψηφιότητα |

Παραπομπές
----------

1. 1 2 3 4  «Ελίζαμπεθ στο Box Office Mojo». *Box Office Mojo*. Ανακτήθηκε στις 27 Δεκεμβρίου 2010.
2. ↑  «The 71st Academy Awards (1999) Nominees and Winners». oscars.org. 21 Μαρτίου 1999. Ανακτήθηκε στις 16 Φεβρουαρίου 2012.
3. ↑  «The 56th Annual Golden Globe Awards (1999)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 16 Φεβρουαρίου 2012.
4. ↑  «The 5th Annual Screen Actors Guild Awards». sagawards.org. 7 Μαρτίου 1999. Αρχειοθετήθηκε από το πρωτότυπο στις 20 Φεβρουαρίου 2012. Ανακτήθηκε στις 16 Φεβρουαρίου 2012.
5. ↑  «BAFTA Awards». *IMDb*. 11 Απριλίου 1999. Ανακτήθηκε στις 16 Φεβρουαρίου 2012.

Εξωτερικοί Σύνδεσμοι
--------------------

* Elizabeth στο IMDb